reedel puhus korralik loodetuul. annikal oli alanud puhkus, ning mõtlesime minna ennelõunal vaatama kuidas kakumäel see asi käib. oih, seal oli juba mitu lohet platsis, aga tuul paistis natuke kahtlane, minu tuulemõõtja näitas 5-5,5… kui lohe üles sain, siis oli tunda et tuulemõõtja ei valetanud midagi. sõita sai ainult  kergelt allatuult. tulin maha ja pidasin aru, kas proovida zephyriga või oodata natuke. ootasime ja poole tunni pärast justkui natuke puhus juba rohkem. kohalik rannavalvetibi käis ka lohetajate juures meelde tuletamas, et siin on ujumisala ja surfiala poidega eraldatud ja parem oleks lohedega ikka lohetamisalas sõita. tegelikult ma teadsin küll, et seal on kuskil loheala, aga ei teadnud kus. otsustasin teisel katsel proovida ujumisala vältida. lohealas ja ujumisala taga oligi tuult rohkem ja sai  korralikult sõita. väga mõnus tuul 12 ruudusele.